Na podlagi 24. člena Uredbe (EU) 2016/679 Evropskega parlamenta in Sveta z dne 27. 04. 2016 sprejema Dom upokojencev Idrija, naslednji

**PRAVILNIK**

**O TEHNIČNIH IN ORGANIZACIJSKIH UKREPIH ZA OBDELAVO OSEBNIH PODATKOV SKLADNO Z DOLOČBAMI SPLOŠNE UREDBE O VARSTVU OSEBNIH PODATKOV**

# SPLOŠNE DOLOČBE

* 1. člen

S tem pravilnikom se določajo organizacijski, tehnični in drugi postopki in ukrepi za zagotavljanje varstva osebnih podatkov posameznikov, ki jih pridobiva, upravlja in/ali obdeluje Dom upokojencev Idrija, (v nadaljnjem besedilu: dom upokojencev) z namenom, da se zagotavlja skladnost obdelave osebnih podatkov z Uredbo 2016/679 Evropskega parlamenta in Sveta z dne 27. 04. 2016 (v nadaljevanju Splošna uredba o varstvu osebnih podatkov) in prepreči zlorabo osebnih podatkov, nedovoljene posege vanje ali njihovo izgubo oziroma posredovanje nepooblaščenim osebam.

Zaposleni in drugi sodelavci doma upokojencev, ki pri svojem delu obdelujejo in uporabljajo osebne podatke, morajo biti seznanjeni z določbami Splošne uredbe o varstvu osebnih podatkov, z veljavnimi nacionalnimi predpisi in smernicami pristojnih institucij za varstvo osebnih podatkov s področja njihovega dela ter z vsebino tega pravilnika ali drugih na pravilniku temelječih sklepov ali ukrepov doma upokojencev.

* 1. člen

V tem pravilniku uporabljeni izrazi imajo naslednji pomen:

1. "osebni podatki" pomeni katero koli informacijo v zvezi z določenim ali določljivim posameznikom (v nadaljnjem besedilu: posameznik, na katerega se nanašajo osebni podatki); določljiv posameznik je tisti, ki ga je mogoče neposredno ali posredno določiti, zlasti z navedbo identifikatorja, kot je ime, identifikacijska številka, podatki o lokaciji, spletni identifikator, ali z navedbo enega ali več dejavnikov, ki so značilni za fizično, fiziološko, genetsko, duševno, gospodarsko, kulturno ali družbeno identiteto tega posameznika;
2. "posebni osebni podatki" pomeni podatek, ki razkriva rasno ali etnično poreklo, politično mnenje, versko ali filozofsko prepričanje ali članstvo v sindikatu, in obdelavo genetskih podatkov, biometričnih podatkov, podatkov v zvezi z zdravjem, posameznikovim spolnim življenjem ali spolno usmerjenostjo;
3. "obdelava" pomeni vsako dejanje ali niz dejanj, ki se izvaja v zvezi z osebnimi podatki ali nizi osebnih podatkov z avtomatiziranimi sredstvi ali brez njih, kot je zbiranje, beleženje, urejanje, strukturiranje, shranjevanje, prilagajanje ali spreminjanje, priklic, vpogled, uporaba, razkritje s posredovanjem, razširjanje ali drugačno omogočanje dostopa, prilagajanje ali kombiniranje, omejevanje, izbris ali uničenje;
4. "omejitev obdelave" pomeni označevanje shranjenih osebnih podatkov zaradi

omejevanja njihove obdelave v prihodnosti;

1. "oblikovanje profilov" pomeni vsako obliko avtomatizirane obdelave osebnih podatkov, ki vključuje uporabo osebnih podatkov za ocenjevanje nekaterih osebnih vidikov v zvezi s posameznikom, zlasti za analizo ali predvidevanje uspešnosti pri delu, ekonomskega položaja, zdravja, osebnega okusa, interesov, zanesljivosti, vedenja, lokacije ali gibanja tega posameznika;
2. "psevdonimizacija" pomeni obdelavo osebnih podatkov na tak način, da osebnih podatkov brez dodatnih informacij ni več mogoče pripisati specifičnemu posamezniku, na katerega se nanašajo osebni podatki, če se take dodatne informacije hranijo ločeno ter zanje veljajo tehnični in organizacijski ukrepi za zagotavljanje, da se osebni podatki ne pripišejo določenemu ali določljivemu posamezniku;
3. "zbirka" pomeni vsak strukturiran niz osebnih podatkov, ki so dostopni v skladu s posebnimi merili, niz pa je lahko centraliziran, decentraliziran ali razpršen na funkcionalni ali geografski podlagi;
4. "upravljavec" je dom upokojencev, ki sam ali skupaj z drugimi določa namen in sredstva obdelave; kadar namene in sredstva obdelave določa pravo Unije ali slovenski nacionalni predpisi, se lahko dom upokojencev ali posebna merila za njegovo imenovanje določijo s pravom Unije ali slovenskimi nacionalnimi predpisi;
5. "obdelovalec" pomeni fizično ali pravno osebo, javni organ, agencijo ali drugo telo,

ki obdeluje osebne podatke v imenu doma upokojencev;

1. "uporabnik" pomeni fizično ali pravno osebo, javni organ, agencijo ali drugo telo, ki so mu bili osebni podatki razkriti, ne glede na to, ali je tretja oseba ali ne. Javni organi, ki lahko prejmejo osebne podatke v okviru posamezne poizvedbe v skladu s pravom Unije ali nacionalnimi predpisi, ne štejejo za uporabnike; obdelava teh podatkov s strani teh javnih organov poteka v skladu z veljavnimi pravili o varstvu podatkov glede na namene obdelave;
2. "tretja oseba" pomeni fizično ali pravno osebo, javni organ, agencijo ali telo, ki ni posameznik, na katerega se nanašajo osebni podatki, podjetje, obdelovalec in osebe, ki so pooblaščene za obdelavo osebnih podatkov pod neposrednim vodstvom doma upokojencev ali obdelovalca;
3. "privolitev posameznika, na katerega se nanašajo osebni podatki" pomeni vsako

prostovoljno, izrecno, informirano in nedvoumno izjavo volje posameznika, na

katerega se nanašajo osebni podatki, s katero z izjavo ali jasnim pritrdilnim

dejanjem izrazi soglasje z obdelavo osebnih podatkov, ki se nanašajo nanj;

1. "kršitev varstva osebnih podatkov" pomeni kršitev varnosti, ki povzroči nenamerno ali nezakonito uničenje, izgubo, spremembo, nepooblaščeno razkritje ali dostop do osebnih podatkov, ki so poslani, shranjeni ali kako drugače obdelani;
2. "podatki o zdravstvenem stanju" pomeni osebne podatke, ki se nanašajo na telesno ali duševno zdravje posameznika, vključno z zagotavljanjem zdravstvenih storitev, in razkrivajo informacije o njegovem zdravstvenem stanju;
3. "dom upokojencev" pomeni fizično ali pravno osebo, ki opravlja gospodarsko dejavnost, ne glede na njeno pravno obliko, vključno s partnerstvi ali združenji, ki redno opravljajo gospodarsko dejavnost;
4. "prometni podatki" pomeni dejstva in okoliščine, ki so povezane z elektronskimi komunikacijami, kot na primer telefonski klic, SMS komunikacija ali obisk spletne strani;
5. "povezana družba" pomeni obvladujočo družbo in njene odvisne družbe;
6. "nadzorni organ" pomeni neodvisen javni organ, to je Informacijski pooblaščenec

(v nadaljevanju IP).

* 1. člen

Načela, ki veljajo pri upoštevanju Splošne uredbe o varstvu osebnih podatkov, nacionalnih

predpisov in tega pravilnika, so:

Načelo zakonitosti, pravičnosti in preglednosti pomeni, da so podatki obdelani zakonito, pošteno in na pregleden način in v zvezi s posameznikom, na katerega se osebni podatki nanašajo.

Načelo omejitve namena pomeni, da so osebni podatki posameznika zbrani za določene, izrecne in zakonite namene in se nadalje ne obdelujejo z namenom, ki ni združljiv s tem namenom, razen kadar gre za namen arhiviranja v javnem interesu, v znanstveno raziskovalne, zgodovinsko raziskovalne namene ali statistične namene.

Načelo najmanjšega obsega podatkov pomeni, da so osebni podatki ustrezni, relevantni in omejeni na razlog, zaradi katerega se zbirajo, torej za namen, za katerega se obdelujejo.

Načelo točnosti pomeni, da so zbrani osebni podatki točni in po potrebi posodobljeni. Potrebno je zagotoviti ustrezne ukrepe, da se netočni osebni podatki kadarkoli izbrišejo ali popravijo ob upoštevanju namenov, zaradi katerih se obdelujejo.

Načelo omejitve shranjevanja pomeni, da so osebni podatki shranjeni v obliki, ki dopušča identifikacijo posameznikov, na katere se osebni podatki nanašajo, in sicer zgolj toliko časa kolikor je to potrebno za namene, zaradi katerih se ti podatki obdelujejo. Za daljše obdobje se lahko shranjujejo le osebni podatki posameznikov, kadar gre za arhiviranje v javnem interesu, za znanstveno raziskovalne, zgodovinsko raziskovalne ali statistične namene.

Načelo celovitosti in zaupnosti pomeni, da se osebni podatki obdelujejo na način, ki zagotavlja ustrezno varnost osebnih podatkov, vključujoč zaščito pred nedovoljeno ali nezakonito obdelavo ter pred nenamerno izgubo, uničenjem ali poškodbo z ustreznimi organizacijskimi ali tehničnimi ukrepi.

Načelo odgovornosti pomeni, da je dom upokojencev odgovoren za obdelavo osebnih

podatkov skladno z omenjenimi načeli ter je to zmožen vsak čas dokazati.

* 1. člen

Dom upokojencev obdeluje osebne podatke zakonito, ko je izpolnjen en izmed naslednjih pogojev:

1. posameznik, na katerega se osebni podatki nanašajo, je podal ustrezno privolitev za

obdelavo njegovih osebnih podatkov za določen namen,

1. dom upokojencev obdeluje osebni podatek, ko je to potrebno zaradi izvajanja pogodbe, katere pogodbena stranka je posameznik, na katerega se osebni podatki nanašajo, oziroma ko je izvedba take obdelave potrebna na zahtevo takega posameznike pred samo sklenitvijo pogodbe,
2. dom upokojencev obdeluje osebni podatek, ko s tem izpolni svojo zakonsko obveznost,
3. dom upokojencev obdeluje osebni podatek, ko je to potrebno za zaščito življenjskih interesov posameznika, na katerega se ti podatki nanašajo, ali na katero drugo fizično osebo,
4. kadar je obdelava osebnih podatkov potrebna za opravljanje javne naloge v javnem interesu,
5. kadar je obdelava osebnih podatkov potrebna zaradi zakonitih interesov, za katere si prizadeva dom upokojencev ali tretja oseba, razen kadar nad takimi zakonitimi interesi prevladajo interesi ali temeljne pravice in svoboščine posameznika, na katerega se nanašajo osebni podatki, ki zahteva varstvo osebnih podatkov (predvsem takrat, ko je tak posameznik otrok).

Kadar posameznik poda privolitev k obdelavi njegovih osebnih podatkov, mora dom upokojencev dokazovati, da je posameznik, na katerega se nanašajo osebni podatki, privolil v obdelavo svojih podatkov, ter da je bila ta privolitev dana prostovoljno, pri čemer se zlasti

upošteva, ali je izvajanje pogodbe (vključno z zagotavljanjem storitve) pogojeno s privolitvijo

v obdelavo osebnih podatkov posameznika, ki pa ni potrebna za izvedbo predmetne pogodbe.

Kadar je soglasje oziroma privolitev posameznika pisna, in se le-ta nanaša tudi na druge zadeve, se zahteva za privolitev predloži na način, ki se jasno razlikuje od drugih zadev. Zahteva za privolitev mora biti napisana v razumljivi in lahko dostopni obliki ter v jasnem in preprostem jeziku. Deli take izjave, ki predstavljajo kršitev Splošne uredbe o varstvu osebnih podatkov, niso zavezujoči.

Vsak posameznik ima pravico, da kadarkoli podano privolitev prekliče. Preklic posameznika nima vpliva na zakonitost obdelave njegovih osebnih podatkov pred prejemom preklica, o čemer se posameznika, na katerega se osebni podatki nanašajo, obvesti pred samo privolitvijo. Posameznik mora imeti možnost podati preklic enako enostavno kot privolitev.

* 1. člen

Dom upokojencev je dolžan zagotoviti evidenco o dejavnosti obdelave (v nadaljevanju evidenca dejavnosti obdelave) v okviru katere morajo biti navedeni naslednji podatki:

* naziv in kontaktni podatki doma upokojencev;
* namen obdelave osebnih podatkov;
* opis kategorij posameznikov, na katere se nanašajo osebni podatki;
* vrste osebnih podatkov;
* kategorije uporabnikov, ki so jim ali jim bodo osebni podatki razkriti;
* predvideni roki za izbris različnih vrst podatkov;
* splošni opis tehničnih in organizacijskih varnostnih ukrepov za varnost obdelave osebnih podatkov.

Navedeni podatki se nahajajo v pisni in elektronski obliki.

Evidenca dejavnosti obdelave omogoča jasen in pregleden nadzor nad postopkom, načinom, namenom uporabe osebnih podatkov, kraj in čas te uporabe, katera oseba je osebni podatek uporabila, ga posredovala ali z njim upravljala.

Evidenca dejavnosti obdelave vsebuje naslednje podatke: naziv zbirke osebnih podatkov, osebno ime in delovno mesto osebe, ki je odgovorna za zbirko osebnih podatkov ter osebno ime in delovno mesto oseb, ki lahko zaradi narave njihovega dela obdelujejo osebne podatke, ki se nanašajo na konkretno zbirko osebnih podatkov, kdo je dostopal do osebnega podatka

zbirke osebnih podatkov, namen, za katerega je bil osebni podatek uporabljen in kdaj je bil podatek uporabljen.

# VAROVANJE PROSTOROV IN RAČUNALNIŠKE OPREME

1. člen

Prostori, v katerih se nahajajo nosilci osebnih podatkov, strojna in programska oprema, ki ni v osebni uporabi (v nadaljevanju varovani prostori), morajo biti varovani z organizacijskimi ter fizičnimi in/ali tehničnimi ukrepi, ki onemogočajo nepooblaščenim osebam dostop do podatkov.

Dostop je mogoč le v rednem delovnem času, izven tega časa pa samo na podlagi dovoljenja odgovorne osebe doma upokojencev ali od nje pooblaščene osebe, kadar gre za obdelavo in uporabo osebnih podatkov, ki se nahajajo v sistemski sobi na strežniku.

Ključi varovanih prostorov se uporabljajo in hranijo v skladu s pravili doma upokojencev.

Varovani prostori ne smejo ostajati nenadzorovani oziroma se morajo zaklepati ob odsotnosti delavcev, ki jih nadzorujejo.

Izven delovnega časa morajo biti omare z nosilci osebnih podatkov zaklenjene, računalniki in druga strojna oprema izklopljeni ali fizično ali programsko zaklenjeni. Pisalne mize morajo biti pospravljene in brez kakršnegakoli osebnega podatka, prosto dostopnega oziroma vidnega na pisalni mizi.

Delavci, odgovorni za zbirko osebnih podatkov in/ali evidenco in delavci, ki imajo pravico do dostopa zaradi narave svoje dela, ne smejo puščati nosilcev osebnih podatkov na mizah v prisotnosti oseb, ki nimajo pravice vpogleda vanje.

1. člen

V prostorih, ki so namenjeni poslovanju s strankami, morajo biti nosilci podatkov in računalniški prikazovalniki nameščeni tako, da stranke oziroma obiskovalci nimajo vpogleda vanje. Prav tako odgovorna oseba doma upokojencev teh prostorov ne sme zapustiti na način, da so osebni podatki prosto vidni oziroma dostopni strankam ali drugim osebam, ki nimajo niti pravne podlage niti pooblastila za upravljanje ali obdelavo osebnih podatkov. Kršitev te obveznosti s strani delavca doma upokojencev predstavlja kršitev določbe tega pravilnika, na podlagi katere lahko dom upokojencev sprejme posamezne ukrepe z delovno pravnega področja, kadar je oseba zaposlena v domu upokojencev, ali odstopi od pogodbe, ki jo ima sklenjeno s to osebo, glede na podlago za sklenitev in veljavnost te pogodbe.

1. člen

Vzdrževanje in popravila strojne računalniške in druge opreme je dovoljeno samo z vednostjo pooblaščene osebe, ki jo določi direktor doma upokojencev, izvajajo pa ga lahko samo pooblaščeni servisi in vzdrževalci, ki imajo z domom upokojencev sklenjeno ustrezno pogodbo, ki vključuje vse potrebne določbe, ki se nanašajo na varstvo osebnih podatkov.

1. člen

Vzdrževalci prostorov, strojne in programske opreme, obiskovalci in poslovni partnerji se smejo gibati v varovanih prostorih samo z vednostjo pooblaščene osebe. Druge osebe, kot so čistilke, varnostniki idr., se lahko izven delovnega časa gibljejo samo v tistih varovanih prostorih, kjer je onemogočen vpogled v osebne podatke (nosilci podatkov so shranjeni v zaklenjenih omarah in pisalnih mizah, računalniki in druga strojna oprema so izklopljeni ali kako drugače fizično ali programsko zaklenjeni).

# VAROVANJE SISTEMSKE IN APLIKATIVNO PROGRAMSKE RAČUNALNIŠKE OPREME TER PODATKOV, KI SE OBDELUJEJO Z RAČUNALNIŠKO OPREMO

1. člen

Dostop do programske opreme mora biti varovan tako, da dovoljuje dostop samo za to v naprej določenim zaposlenim ali pravnim ali fizičnim osebam, ki v skladu s pogodbo opravljajo dogovorjene storitve.

1. člen

Popravljanje, spreminjanje in dopolnjevanje sistemske in aplikativne programske opreme je dovoljeno samo na podlagi odobritve pooblaščene osebe, izvajajo pa ga lahko samo pooblaščeni servisi in organizacije in posamezniki, ki imajo z domom upokojencev sklenjeno ustrezno pogodbo, ki vključuje vse potrebne zahteve v zvezi z zavarovanjem oz. dostopom do podatkov. Izvajalci morajo spremembe in dopolnitve sistemske in aplikativne programske opreme ustrezno dokumentirati.

1. člen

Za shranjevanje in varovanje aplikativne programske opreme veljajo enaka določila kot za

ostale podatke iz tega pravilnika.

1. člen

Vsebina diskov mrežnega strežnika, kjer se nahajajo osebni podatki, se sprotno preverja na prisotnost računalniških virusov. Ob pojavu računalniškega virusa se tega čim prej odpravi s pomočjo strokovnega sodelavca ali poslovnega partnerja, obenem pa se ugotovi vzrok pojava virusa v računalniškem informacijskem sistemu.

Vsi osebni podatki in programska oprema, ki so namenjeni uporabi v računalniškem informacijskem sistemu in jih dom upokojencev dobi na medijih za prenos računalniških podatkov ali prek telekomunikacijskih kanalov, morajo biti pred uporabo preverjeni glede prisotnosti računalniških virusov.

1. člen

Zaposleni ne smejo namestiti programske opreme brez vednosti osebe, zadolžene za delovanje računalniškega informacijskega sistema.

1. člen

Pristop do podatkov prek aplikativne programske opreme se varuje s sistemom gesel za avtorizacijo in identifikacijo uporabnikov programov in podatkov, sistem gesel pa mora omogočati tudi možnost naknadnega ugotavljanja, kdaj so bili posamezni osebni podatki vneseni v zbirko podatkov, uporabljeni ali drugače obdelovani ter kdo je to storil.

Dostop do posameznega e-poštnega predala ima samo njegov uporabnik. Dostop brez njegovega uporabniškega imena in gesla, do katerega ima prav tako dostop zgolj uporabnik, ni mogoč. Dostop do administracije sistema e-pošte ima predstavnik podjetja, ki izvaja storitve informatike. Slednji je dolžan varovati osebne podatke in tajnost pisemskega komuniciranja, ki vključuje tudi prometne podatke, o čemer morata podpisati tudi izjavo o varovanju podatkov.

Posegi v e-pošto so prepovedani. Izjema je vpogled na podlagi soglasja direktorja doma upokojencev, in sicer kadar to zahteva oziroma nalaga sodišče.

1. člen

V primeru prenehanja delovnega razmerja oz. prenehanja pogodbenega sodelovanja je zaposleni oz. pogodbeni sodelavec najkasneje v času odpovednega roka dolžan svojemu nadrejenemu predati vsa pomembna e-sporočila, povezana z njegovim delom in obveznostmi, ki jih mora dom upokojencev še izpolniti.

Ravnanje v nasprotju s prejšnjim odstavkom, ki povzroči domu upokojencev škodo, vzpostavlja podlago za odškodninsko odgovornost posameznika, kateremu je zaposlitev ali pogodba prenehala. Če imetniku e-naslova preneha delovno razmerje oz. se preneha pogodbeno sodelovanje, pošiljatelj, ki pošlje e-pošto na njegov naslov, prejme samodejni odgovor, da oseba v domu upokojencev nima več e-poštnega predala in na kateri elektronski naslov naj se sporočilo pošlje. Po 90 dneh od prenehanja delovnega oziroma drugega poslovnega razmerja se e-poštni račun dokončno ukine, kopije sporočil pa se izbrišejo.

Zunanji sodelavec, zadolžen za informatiko, določi režim dodeljevanja hranjenja in

spreminjanja gesel.

1. člen

Vsa gesla in postopki, ki se uporabljajo za vstop in administriranje mreže osebnih računalnikov (supervizorska oz. nadzorna gesla), administriranje elektronske pošte in administriranje aplikativnih programov, se hranijo v zapečatenih ovojnicah in se jih varuje pred dostopom nepooblaščenih oseb. Uporabi se jih samo v izrednih okoliščinah oziroma ob nujnih primerih. Vsaka uporaba vsebine zapečatenih ovojnic se dokumentira. Po vsaki takšni uporabi se določi nova vsebina gesel.

# STORITVE, KI JIH OPRAVLJAJO ZUNANJE PRAVNE ALI FIZIČNE OSEBE

1. člen

Z vsako zunanjo pravno ali fizično osebo, ki opravlja posamezna opravila v zvezi z zbiranjem, obdelovanjem, shranjevanjem ali posredovanjem osebnih podatkov in je registrirana za opravljanje takšne dejavnosti (v nadaljevanju: pogodbeni obdelovalec), se sklene pisna pogodba. Omenjeno velja tudi za zunanje osebe, ki vzdržujejo strojno in programsko opremo ter izdelujejo in instalirajo novo strojno ali programsko opremo.

Obvezne sestavine te pogodbe so navedba osebnih podatkov, ki jih pogodbena stranka obdeluje, posebej kategorije posebnih osebnih podatkov, za kakšen namen jih sme obdelovati, trajanje pravice do te obdelave, kakšne varnostne ukrepe (tehnične in organizacijske ukrepe ter politiko obdelovanja osebnih podatkov) bo pogodbena stranka sprejela za spoštovanje določil Splošne uredbe o varstvu osebnih podatkov in področnih predpisov, način in trajanje hrambe teh podatkov ter pravice in obveznosti doma upokojencev do obdelovalca na podlagi sklenjene pogodbe.

Zunanje pravne ali fizične osebe smejo opravljati storitve obdelave osebnih podatkov samo v okviru pooblastil doma upokojencev in podatkov ne smejo obdelovati ali drugače uporabljati za noben drug namen, kar je treba jasno opredeliti v vsaki pogodbi.

Pogodbeni obdelovalec, ki svoje storitve izvaja izven prostorov doma upokojencev, mora imeti vsaj enako strog način varovanja osebnih podatkov, kakor ga predvideva ta pravilnik, zato mora biti ob sklenitvi pogodbe seznanjen z določili tega pravilnika.

Pogodbeni obdelovalec, kadar je to mogoče, dom upokojencev podpira s primernimi tehničnimi in organizacijskimi ukrepi, da izpolni svojo obveznost odgovora na zahteve posameznikov, na katere se ti podatki nanašajo. Po koncu zagotavljanja storitev obdelave osebnih podatkov obdelovalec vse podatke po navodilu doma upokojencev bodisi vrne bodisi izbriše, kadar ne obstaja pravna obveznost glede hrambe osebnih podatkov.

Pogodbeni obdelovalec je dolžan domu upokojencev nuditi vse potrebne informacije, ki dokazujejo izpolnjevanje njegovih obveznosti in omogočiti preverjanje, prav tako pa vedno pravočasno obvestiti dom upokojencev, kadar meni, da je določeno navodilo iz sklenjene pogodbe v nasprotju s Splošno uredbo o varstvu osebnih podatkov ali nacionalnimi predpisi.

# POSTOPKI V ZVEZI S PRAVICAMI POSAMEZNIKA, NA KATEREGA SE

**OSEBNI PODATKI NANAŠAJO**

1. člen

Posameznik, na katerega se osebni podatki nanašajo, ima pravico kadarkoli zahtevati, da

dom upokojencev brez nepotrebnega odlašanja popravi netočne podatke v zvezi z njim.

Posameznik ima prav tako pravico, da glede osebnih podatkov, ki se nanašajo nanj in ki jih obdelovalec obdeluje, zahteva dopolnitev nepopolnih podatkov, vključno s predložitvijo dopolnilne izjave.

Kadar je izpolnjen eden od naslednjih pogojev:

* osebni podatki posameznika niso več potrebni v namene, za katere so bili zbrani ali kako drugače obdelani,
* posameznik, na katerega se nanašajo osebni podatki, prekliče podano soglasje oziroma privolitev k zbiranju in obdelavi njegovih osebnih podatkov in ne obstaja nobena druga pravna podlaga za zbiranje osebnih podatkov,
* posameznik ugovarja obdelavi osebnih podatkov, za njihovo obdelavo pa ne

obstajajo nobeni prevladujoči zakoniti razlogi,

* osebni podatki so bili obdelani nezakonito,
* osebni podatki so bili zbrani v zvezi s ponudbo storitev informacijske družbe,

ima posameznik pravico, da dom upokojencev osebne podatke, ki se nanj nanašajo, brez nepotrebnega odlašanja izbriše.

Navedena pravica posameznika, na katerega se nanašajo osebni podatki, se ne uporablja, kadar je obdelava osebnih podatkov potrebna zaradi zagotavljanja pravice do svobode izražanja in obveščanja, za izpolnjevanje pravne obveznosti obdelave na podlagi prava Unije ali slovenskega nacionalnega prava, za izvajanje javnih nalog v javnem interesu ali kadar gre za izvajanje javne oblasti, ki je bila dodeljena domu upokojencev, iz razloga javnega interesa na področju javnega zdravja in zaradi namena arhiviranja v javnem interesu, znanstveno raziskovalnih, zgodovinsko raziskovalnih ali statističnih namenov oziroma kadar gre za uveljavljanje, izvajanje ali obrambo pravnih zahtevkov.

21. člen

Posameznik ima pravico od doma upokojencev zahtevati, da obdelavo njegovih osebnih podatkov omeji. Omejitev obdelave se sme uporabljati, kadar:

1. posameznik, na katerega se nanašajo osebni podatki, oporeka točnosti podatkov, in sicer za obdobje, ki domu upokojencev omogoča preveriti točnost osebnih podatkov;
2. je obdelava nezakonita in posameznik, na katerega se nanašajo osebni podatki, nasprotuje izbrisu osebnih podatkov ter namesto tega zahteva omejitev njihove uporabe;
3. dom upokojencev osebnih podatkov ne potrebuje več za namene obdelave, temveč jih posameznik, na katerega se nanašajo osebni podatki, potrebuje za uveljavljanje, izvajanje ali obrambo pravnih zahtevkov;
4. je posameznik, na katerega se nanašajo osebni podatki, vložil ugovor v zvezi z obdelavo, dokler se ne preveri ali zakoniti razlogi doma upokojencev prevladajo nad razlogi posameznika, na katerega se nanašajo osebni podatki.

Dom upokojencev je dolžan vsakega uporabnika, ki so mu bili osebni podatki razkriti, obvestiti o vseh popravkih ali izbrisih osebnih podatkov ali omejitvah uporabe.

1. člen

Posameznik, na katerega se nanašajo osebni podatki, ima pravico od doma upokojencev zahtevati, da mu da pojasnilo, ali se v zvezi z njim obdelujejo kakšni osebni podatki. Kadar se podatki tega posameznika obdelujejo, je dom upokojencev posamezniku dolžan omogočiti dostop do osebnih podatkov in posameznika obvestiti o namenu obdelave osebnih podatkov, o vrstah zadevnih podatkov, uporabnikih, ki so jim ali jim bodo podatki razkriti, predvideno obdobje hranjenja osebnih podatkov ali merila, na podlagi katerih se določa obdobje hrambe osebnih podatkov, o posameznikovi pravici, da zahteva popravek ali izbris ali omejitev obdelave ali ugovora taki obdelavi. Prav tako mora sporočiti posamezniku, da ima pravico do pritožbe pri nadzornem organu ter vse preostale razpoložljive informacije o viru zbiranja njegovih osebnih podatkov, kadar le-ti niso zbrani pri posamezniku.

1. člen

Dom upokojencev zagotovi kopijo osebnih podatkov, ki se obdelujejo. Kadar posameznik zahteva dodatno kopijo osebnih podatkov, ki se nanj nanašajo, lahko dom upokojencev posamezniku za to zaračuna ustrezno nadomestilo ob upoštevanju upravnih stroškov.

Kadar posameznik domu upokojencev posreduje zahtevo v elektronski obliki, mu dom upokojencev zagotovi zahtevane podatke v elektronski obliki, razen v kolikor posameznik v svoji zahtevi izrecno ne zahteva drugače.

Z namenom potrjevanja identitete posameznika, ki je posredoval zahtevo domu upokojencev, lahko dom upokojencev zahteva dodatne podatke; zahteva varen elektronski podpis s kvalificiranim potrdilom ali potrditvijo vloge v papirni obliki ali osebno ali na način osebne vročitve na uradni naslov posameznika.

Dom upokojencev o zahtevi posameznika odloči brez nepotrebnega odlašanja, najkasneje pa v roku enega meseca po prejemu zahteve. V kolikor gre za zapleteno zadevo ali kadar gre za večje število zahtev, se sme navedeni rok podaljšati še največ za dva dodatna meseca, o čemer dom upokojencev posameznika obvesti v enem mesecu po prejemu zahteve skupaj z razlogi za zamudo in pravnim poukom.

1. člen

Dom upokojencev lahko o posameznikovi vlogi odloči v obliki pisnega obvestila, ki mora vključevati obrazložitev razlogov za tako odločitev doma upokojencev in informacijo o pravici do pritožbe v skladu z nacionalnimi predpisi.

Pravica posameznika do seznanitve z lastnimi osebnimi podatki ne vpliva na njegovo pravico do seznanitve z lastno zdravstveno dokumentacijo in z njo povezane pravice po zakonu, ki ureja pacientove pravice.

Dom upokojencev je tisti, ki nosi breme dokazovanja točnosti in posodobljenosti osebnih podatkov in zakonitosti obdelave osebnih podatkov, če osebni podatki niso bili pridobljeni izključno na podlagi navedb posameznika, na katerega se osebni podatki nanašajo.

1. člen

Če je zahteva posameznika, na katerega se osebni podatki nanašajo, nepopolna ali nerazumljiva, je samo zaradi tega ni dovoljeno zavreči. Dom upokojencev mora v roku petih delovnih dni zahtevati, da se pomanjkljivosti odpravijo, in navesti, da naj posameznik zahtevo popravi v roku treh delovnih dni.

Če posameznik pomanjkljivosti odpravi v roku, se šteje, da je vloga vložena takrat, ko je bila vložena zahteva, s katero so pomanjkljivosti odpravljene. Če posameznik v tem roku pomanjkljivosti ne odpravi, dom upokojencev s sklepom zavrže zahtevo. Zoper ta sklep doma upokojencev je dovoljena pritožba.

1. člen

Kadar dom upokojencev v določenem roku ne odloči o posameznikovi zahtevi, ima posameznik, na katerega se nanašajo osebni podatki, pravico do pritožbe pri IP zaradi molka organa.

Kadar dom upokojencev zahtevo posameznika zavrne, lahko posameznik pri domu upokojencev vloži obrazloženo pritožbo v roku 15 dni od prejema obvestila ali odločbe doma upokojencev.

Dom upokojencev od prejema posameznikove zahteve do ugoditve ali v primeru zavrnitve zahteve posameznika do pravnomočnega zaključka ne sme uničiti, spremeniti ali odsvojiti zahtevanih osebnih podatkov ne glede na potek predpisanih ali interno določenih rokov hrambe osebnih podatkov.

# POOBLAŠČENA OSEBA

1. člen

Pooblaščena oseba za varstvo osebnih podatkov je oseba z ustreznimi poklicnimi odlikami in zlasti s strokovnim znanjem ter dejanskimi izkušnjami o zakonodaji in praksi na področju varstva osebnih podatkov ali na primerljivem področju, ki domu upokojencev ali obdelovalcu na neodvisen način pomaga pri zagotavljanju skladnosti obdelave osebnih podatkov s pravili Splošne uredbe o varstvu osebnih podatkov ter nacionalnimi predpisi.

Pogoji za imenovanje in roki za imenovanje so določeni z nacionalnimi predpisi.

Naloge pooblaščene osebe za varstvo osebnih podatkov so:

* obveščanje doma upokojencev ali obdelovalca in zaposlenih, ki izvajajo obdelavo, ter svetovanje navedenim o njihovih obveznostih v skladu s Splošno uredbo o varstvu osebnih podatkov in drugimi določbami prava Unije ali nacionalnih predpisov o varstvu osebnih podatkov;
* spremljanje skladnosti s Splošno uredbo o varstvu osebnih podatkov, drugimi določbami prava Unije ali nacionalnega prava o varstvu podatkov in politikami doma

upokojencev ali obdelovalca v zvezi z varstvom osebnih podatkov, vključno z dodeljevanjem nalog, ozaveščanjem in usposabljanjem osebja, vključenega v dejanja obdelave, ter s tem povezanimi revizijami;

* svetovanje, kadar je to zahtevano, glede ocene učinka v zvezi z varstvom podatkov in spremljanje njenega izvajanja;
* sodelovanje z nadzornim organom;
* delovanje kot kontaktna točka za nadzorni organ pri vprašanjih v zvezi z obdelavo, vključno s predhodnim posvetovanjem.

# ODGOVORNOST ZA IZVAJANJE POSTOPKOV IN UKREPOV ZA VAROVANJE OSEBNIH PODATKOV

1. člen

Vsak, ki obdeluje in uporablja osebne podatke, je dolžan izvajati s tem pravilnikom predpisane postopke in ukrepe za varovanje osebnih podatkov in varovati osebne podatke, za katere je izvedel oziroma bil z njimi seznanjen pri opravljanju svojega dela. Obveza varovanja podatkov ne preneha s prenehanjem delovnega razmerja ali s prenehanjem pogodbenega sodelovanja.

1. člen

Kršitev določil tega pravilnika s strani zaposlenih pomeni kršenje obveznosti iz delovnega razmerja, pogodbeni obdelovalec pa za kršitve odgovarja na temelju pogodbenih obveznosti.

Odgovornost iz prejšnjega odstavka ne izključuje kazenske ali odškodninske odgovornosti.

# PREHODNE IN KONČNE DOLOČBE

1. člen

Ta pravilnik je sprejet z dnem izdaje s strani Doma upokojencev Idrija.

Osnutek pravilnika je bil v pregled in komentar reprezentativnemu sindikatu poslan dne 6. 7. 2021.

S strani reprezentativnega sindikata do 20. 7. 2021 nismo prejeli pripomb. Pravilnik velja in se uporablja od 21. 7. 2021 dalje.

Pooblaščena oseba doma upokojencev za varstvo osebnih podatkov se do sprejema nacionalnih predpisov s področja varstva osebnih podatkov imenuje na podlagi določil Splošne uredbe o varstvu osebnih podatkov.

Datum: 20. 7. 2021

Številka: IP2100469

Direktorica

Urška Močnik

Vročiti:

* arhiv, tu,
* interni strežnik,
* elektronski naslovi zaposlenih skladno s podanimi soglasji